cy cy cy cy cy de cy en cy en en cy cy cy es cy cy cy cy cy cy cy cy cy cy cy cy cy es cy cy cy es en cy cy es en
LLYFRGELL AR-LEIN y Tŵr Gwylio
Adnodd ymchwil ar gyfer cyhoeddiadau mewn amryw ieithoedd a gynhyrchir gan Dystion Jehofa yw hwn.
Er mwyn lawrlwytho cyhoeddiadau, gwelwch jw.org.
Ieithoedd newydd ar gael: Makhuwa-Meetto, Tyrewuju, Wolof
Dydd Iau, 21 Mawrth
Mae’n anfon ei orchymyn drwy’r ddaear, ac mae’n cael ei wneud ar unwaith.—Salm 147:15.
Heddiw, mae Jehofa yn defnyddio ei Air y Beibl i’n harwain. Dywedodd y salmydd fod help Jehofa yn dod “ar unwaith.” Mae Duw yn ein harwain yn y ffordd iawn ac ar yr amser iawn. Meddylia am sut rwyt ti wedi cael dy helpu gan y Beibl, cyhoeddiadau’r gwas ffyddlon a chall, JW Broadcasting, jw.org, yr henuriaid, a dy frodyr a dy chwiorydd. (Math. 24:45) Wyt ti wedi gweld bod Jehofa yn gyflym i dy helpu? Roedd y salmydd yn gwybod bod Jehofa wedi dewis Israel allan o holl genhedloedd y byd i fod yn bobl iddo. Yr Israeliaid oedd yr unig bobl i dderbyn “neges” Duw a’i “ddeddfau.” (Salm 147:19, 20) Heddiw, mae gennyn ni’r fraint arbennig o ddwyn enw Duw. Rydyn ni’n falch ein bod ni’n ei adnabod, bod gennyn ni ei Air i’n harwain, a’n bod ni’n gallu cael perthynas agos ag ef. Fel yn achos ysgrifennwr Salm 147, mae gen ti lawer o resymau dros ddweud “Haleliwia!” a thros annog eraill i wneud yr un fath. w17.07 20 ¶15-16; 21 ¶18
Dydd Gwener, 22 Mawrth
Dydy milwr ddim yn poeni am y mân bethau sy’n poeni pawb arall—mae e eisiau plesio ei gapten.—2 Tim. 2:4.
Ymhlith dilynwyr Iesu heddiw mae byddin o dros filiwn o gyhoeddwyr llawn-amser yn dilyn cyngor Paul hyd eithaf eu gallu. Gan wrthsefyll dylanwad negyddol hysbysebion, maen nhw’n dwyn i gof yr egwyddor hon: “Mae’r un sydd mewn dyled yn gaethwas i’r benthyciwr.” (Diar. 22:7) Byddai Satan wrth ei fodd petaen ni’n treulio ein holl amser a’n hegni yn gaethweision i’r byd masnachol. Gall rhai penderfyniadau ein cadw’n gaeth am flynyddoedd. Mae morgeisi anferth, benthyciadau i fyfyrwyr, taliadau car drud, neu hyd yn oed priodasau dros-ben-llestri yn gallu rhoi pwysau ariannol mawr ar bobl. Rydyn ni’n ein dangos ein hunain yn graff drwy symleiddio ein bywydau a lleihau ein dyledion a’n costau, gan ein rhyddhau ein hunain i wasanaethu Duw yn hytrach na system fasnachol y byd.—1 Tim. 6:10. w17.07 10 ¶13
Dydd Sadwrn, 23 Mawrth
Dw i’n dilyn dy ofynion di yn fanwl; dw i’n casáu pob ffordd ffals.—Salm 119:128.
Jehofa yw Penarglwydd y bydysawd. Cyfiawnder perffaith sy’n sail i’w awdurdod. Mae’n dweud: “Fi ydy’r ARGLWYDD sy’n llawn cariad, yn deg, ac yn gwneud beth sy’n iawn ar y ddaear. A dw i eisiau i bobl wneud yr un fath.” (Jer. 9:24) Nid yw’n dibynnu ar ddeddfau amherffaith dynion er mwyn gwybod beth sy’n deg. Mae ei gyfiawnder perffaith yn deillio ohono ef ei hun, a dyna yw sail ei gyfreithiau i fodau dynol. “Tegwch a chyfiawnder ydy sylfaen” gorsedd Jehofa, felly, gallwn fod yn sicr fod pob un o’i ddeddfau, ei egwyddorion, a’i benderfyniadau yn gyfiawn. (Salm 89:14) Ar y llaw arall, er bod Satan yn honni fod sofraniaeth Jehofa yn ddiffygiol, dydy’r Diafol ddim wedi llwyddo i greu byd llawn cyfiawnder. w17.06 28 ¶5
Adnodd ymchwil ar gyfer cyhoeddiadau mewn amryw ieithoedd a gynhyrchir gan Dystion Jehofa yw hwn.
Er mwyn lawrlwytho cyhoeddiadau, gwelwch jw.org.
Copyright © 2019 Watch Tower Bible and Tract Society of Pennsylvania